Simón Bolívar
Simón José Antonio de la Santísima Trinidad de Bolívar Ponte y Palacios Blanco (24 Juli 1783 - 17 Desember 1830), atau singkeknyo Simón Bolívar, adolah surang pamimpin maliter jo politik Venezuela nan mamainan paran pantiang dalam kamardekaan Venezuela, Ekuador, Bolivia, Panama, dan Kolombia dari panjajahan Spanyol di Amerika Salatan.
Bolívar baasa dari katurunan kaluarga aristokrat kreol nan kayo. Sarupo jo anak-anak bangsawan lainnyo, inyo dikirim untuak baraja di lua nagari, iyolah di Spanyol, pado umua 16 taun. Inyo mampalajari babagai pamikiran jo ide-ide para filsuf dari Abaik Pancarahan, nan manabikan ambisinyo untuak manggantian kakuasaan Spanyol. Kutiko tajadi kakacauan di Spanyol dek karano Parang Samananjuang Iberia, Bolívar malancaan kampanye parang kamardekaan pado taun 1808. Inyo maimbau kapado masarakaik kayo kreol untuak mandukuang pajuangannyo tu malalui proses kamardekaan nan konservatif,[1] dan mambuek organisasi kongres nasional dalam wakatu tigo taun.
Sungguahpun banyak alangan marintang, antaro lain datangnyo pasukan ekspedisi Spanyol nan gadang nan indak tadugo sabalunnyo, pajuangan para pandukuang revolusi akianyo baasia. Puncaknyo adolah kamanangan para patriot pado Parang Carabobo taun 1821, di mano sasudahnyo Venezuela tagak manjadi nagara nan sabana mardeka.
Catatan kaki[suntiang | suntiang sumber]
- ↑ ed, Thomas Riggs, (2013). The literature of propaganda.. Detroit [u.a.]: St. James Press. pp. 153–155. ISBN 9781558628595.
Pautan lua[suntiang | suntiang sumber]
- The Life of Simón Bolívar
- The Louverture Project: Simón Bolívar – Information about the support Bolívar received from Haiti.
- In Profile: Simón Bolívar – The Liberator
- About the surname Bolíbar/Bolívar, in Spanish
- Paternal ancestors of the Liberator, in Spanish
- Coats of arms of the Bolíbars, in Spanish
- Maternal ancestors of the Liberator (Palacios family), in Spanish
- (Spanyol) Glrbv.org: Biography
- Beside Bolivar: The Edecán Demarquet – About C. E. Demarquet, one of Bolívar's principal aides
- "Building a New History by Exhuming Bolívar" Simon Romero, The New York Times, 3 August 2010
gla_Latn min_Latn min_Latn min_Latn min_Latn eng_Latn min_Latn eng_Latn eng_Latn eng_Latn eng_Latn eng_Latn eng_Latn eng_Latn jav_Latn eng_Latn eng_Latn